**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2017. április 24-i nyilvános ülésére**

**Tárgy: A Révfülöp és Térsége Óvodai Intézményfenntartó Társulás Társulási megállapodás módosítása**

**Előterjesztő: Fábián Gusztáv, polgármester**

**Előkészítette: Tóthné Titz Éva aljegyző**

**----------------------------** Jogszabállyal nem ellentétes

 Előterjesztő

 -----------------------------------

 Dr. Szabó Tímea jegyző

Tisztelt Képviselő-testület!

A Veszprém Megyei Pedagógiai Szakszolgálat tájékoztatta a Kővágóörsi Közös Önkormányzati Hivatal jegyzőjét, hogy a Révfülöpi Óvoda illetékességi területéről egy gyermek sajátos nevelési igényű integrált nevelése szükséges, erre tekintettel kérte a jegyzőt, hogy nyújtson tájékoztatást a gyermek intézetkijelölési ügyére tekintettel.

A jelenlegi hatályos alapdokumentumok, (Alapító okirat, Társulási megállapodás, Társulás SZMSZ) nem tartalmazzák a sajátos nevelési igényű gyermekek óvodai nevelésének, ellátásának szakmai feladatai kormányzati funkciót, ezért ezen intézmény nem jelölhető ki a gyermek ellátására, annak speciális jellege miatt.

A Szakértői Bizottság részére a tájékoztatás megküldésre került, miszerint az Óvoda vezetőjével egyeztetve, elkészítésre kerül az Alapító okirat módosításának tervezete, amely biztosítja a sajátos nevelési igényű gyermekek ellátását, így biztosítva továbbra is a gyermek intézményben történő elhelyezését. Az Alapító okirat módosítása a soron következő Társulási Tanács ülésre kerül beterjesztésre.

A Társulási Tanács jogköre az Alapító okirat elfogadása. Amennyiben a Társulási Tanács az Alapító okiratot az előterjesztés szerinti tartalommal módosítja, úgy szükséges a Társulási Megállapodásban is a változások átvezetése.

Az Alapító okirat módosítás tervezetére figyelemmel előkészítésre került a Társulási Megállapodás módosítása.

Kérem a Tisztelt Képviselő-testületet, hogy az előterjesztést megvitatni szíveskedjenek.

**Határozati javaslat:**

***A Révfülöp és Térsége Óvodai Intézményfenntartó Társulás Társulási megállapodása módosításáról***

**Salföld Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 88.§-a alapján a Révfülöp és Térsége Óvodai Intézményfenntartó Társulás Társulási megállapodás módosítását és annak egységes szerkezetét 2017. augusztus 1-i hatállyal jóváhagyja.**

**A Képviselő-testület felkéri a polgármestert, hogy a döntésről a Társulási Tanácsot értesítse.**

**Felelős: Fábián Gusztáv polgármester**

**Határidő: azonnal**